
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 25.07.2026, ora 08.00 – 26.07.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 26.07.2026, ora 07.00

RÂURI 
Debitele au fost relativ staționare pe râurile din bazinele hidrografice Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Vedea, Bârlad, Prut, în bazinele superioare ale râurilor Trotuș, Bistrița, Moldova și Suceava, precum și pe râurile din Dobrogea.

Pe cursurile mijlocii și inferioare ale Bistriței, Moldovei și Sucevei debitele au fost în creștere prin propagare, iar pe celelalte râuri au fost, în general, în scădere.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul Ialomiței și bazinul superior al Bistriței și mai mici (sub 30%), pe râurile din bazinele: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, în bazinul superior al Begăi, în bazinul superior și mijlociu al Sucevei, pe cursul mijlociu și inferior al Prutului, pe afluenții acestuia și pe unii afluenți din bazinul inferior al Jiului.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare, exceptând râurile din bazinele Trotuș, Bistrița, Moldova și Suceava unde vor fi în scădere.

Sunt posibile creșteri de niveluri și debite pe unele râuri mici din zonele de deal și de munte ca urmare a precipitațiilor sub formă de aversă prognozate și a propagării.

DUNĂRE
Debitul la intrarea în ţară (secţiunea Baziaş) în intervalul 25-26.07.2026 a fost staționar, având valoarea de 1700 m3/s, sub media multianuală a lunii iulie (4700 m3/s).

În aval de Porțile de Fier debitele au fost în scădere ușoară pe sectoarele Gruia–Vadu Oii și Galați–Tulcea și staționare la Brăila.

Debitul la intrarea în ţară (secţiunea Baziaş) va fi în scădere (1650 m3/s).

În aval de Porțile de Fier debitele vor fi în scădere ușoară.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 14.05.2026 nivelul Dunării, respectiv debitul, au atins valoarea de atenționare/avertizare. Astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 25.07.2026, ora 10.00 –26.07.2026, ora 06.00 

În ţară vremea a fost ușor instabilă, iar regimul termic în continuare caracterizat de valori mai mici decât cele normale datei în cea mai mare parte a teritoriului. În prima parte a intervalului cerul a fost variabil, cu înnorări temporar accentuate după-amiaza și seara, când au fost averse și descărcări electrice local în Carpații Orientali și pe arii restrânse în Carpații Meridionali, estul Transilvaniei, Moldova, Muntenia și pe litoral, iar noaptea mai mult senin. Vântul a suflat slab și moderat cu intensificări temporare ziua pe arii restrânse în sud-estul și sud-vestul teritoriului, cu viteze la rafală în general de 40...45 km/h. Temperaturile maxime s-au încadrat între 20 de grade la Târgu Secuiesc, Miercurea Ciuc, Toplița și Întorsura Buzăului și 29 de grade la Bechet, Calafat, Băilești, Drobeta-Turnu Severin, Săcuieni, Turnu-Măgurele și Jimbolia, iar la ora 06 erau temperaturi cuprinse între 5 grade la Miercurea Ciuc și 22 de grade la Brăila. Spre sfârșitul intervalului, izolat, în depresiunile din estul Transilvaniei a fost ceață.
Observaţie: în intervalul de diagnoză au fost în vigoare 5 mesaje cod galben pentru fenomene meteorologice periculoase imediate, dintre care 2 emise de către SRPV Sibiu, 1 emisă de către SRPV Bacău, 1 emisă de către SRPV Constanța și 1 emisă de către CNPM pentru Muntenia.

La Bucureşti vremea a fost predominant frumoasă, iar regimul termic în continuare caracterizat de valori mai mici decât cele climatologic specifice datei. Cerul a fost variabil, mai mult senin la începutul zilei și pe parcursul nopții, iar vântul a suflat slab până la moderat. Temperatura maximă a fost de 27 de grade la Afumați și în Băneasa și 28 de grade la Filaret, iar la ora 06 erau 12 grade la Băneasa, 14 grade la Afumați și 15 grade la Filaret

3. Prognoza meteorologică în intervalul 26.07.2026, ora 09.00-27.07.2026, ora 9.00
În ţară valorile termice vor crește în toate regiunile, iar în vest și sud-vest maximele vor caracteriza o vreme local călduroasă. Ziua cerul va fi mai mult senin, exceptând Carpații Meridionali și Carpații de Curbură, unde în orele amiezii și ale serii vor fi unele înnorări și izolat ploi slabe de scurtă durată (2...3 l/mp). Din a doua parte a intervalului, la început în Banat, apoi și în Crișana și Maramureș, instabilitatea atmosferică va fi în creștere și se va manifesta prin accentuarea înnorărilor și perioade cu averse, descărcări electrice, intensificări ale vântului (viteze la rafală în general de 45...55 km/h) și izolat posibil vijelii și căderi de grindină. În intervale scurte de timp (1...3 ore) sau prin acumulare, izolat cantitățile de apă vor fi de 15...20 l/mp, cu precădere în Carpații Occidentali și în nord-vest. În restul țării, cerul va fi variabil, vântul va sufla slab și moderat, iar ploi de scurtă durată, în general slabe cantitativ (5...8 l/mp) și descărcări electrice vor fi pe arii restrânse, îndeosebi în Oltenia și Transilvania. Temperaturile maxime se vor încadra între 24...25 de grade în estul Transilvaniei și în jurul a 33 de grade în sudul Banatului, iar cele minime vor fi cuprinse între 11 și 21 de grade, mai mici în depresiunile Carpaților Orientali, spre 7 grade.

La Bucureşti vremea va fi frumoasă și se va încălzi, astfel că valorile termice se vor apropia de cele normale perioadei. Temperatura maximă va fi de 29...30 de grade, iar cea minimă de 14...16 grade. Cerul va fi variabil, mai mult senin pe parcursul zilei și la începutul nopții, iar vântul va sufla slab până la moderat.

II. CALITATEA APELOR

Pe Marea Neagră
A.B.A. Dobrogea Litoral informează că în data de 25.07.2026, la ora 17:00, a fost semnalată prezența unui delfin eșuat pe plaja din Mamaia Nord, zona hotelului Opera, jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.

A.B.A. Dobrogea Litoral informează că în data de 25.07.2026 a fost semnalată prezența unui delfin eșuat pe plaja Reyna din municipiul Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.

Pe râurile interioare și pe fluviul Dunărea nu au fost semnalate evenimente deosebite.

III. CALITATEA MEDIULUI

1. În domeniul aerului
Nu au fost semnalate evenimente deosebite.

2. În domeniul solului şi vegetaţiei 

Nu au fost semnalate evenimente deosebite.

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

